JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Põhja-Iisrael on häirevalmis
USA potentsiaalne rahuplaan
Kasvab Iisraeli relvatööstuse eksport
Iisraeli armee on riigi põhjaosas täies lahinguvalmiduses
nii Liibanoni piiril kui eriti Golanil pärast seda,
kui Hezbollah pääses valimistel Liibanoni parlamenti.
Iraani juhtkond teatas üsna otseselt, et maksab kätte
Iisraeli raketirünnakute eest Iraani baaside vastu Süürias,
kus hukkus vähemalt 20 Iraani sõjaväelast.
Iisraelis arvatakse, et Iraan kasutab kättemaksurünnakuks just Hezbollah't.
Iisraeli armee on kindlustanud oma positsioone
kogu riigi põhja- ja kirdeosa piiritsoonide ulatuses
ja hoiatanud ka Iraani juhtkonda agressiivsete meetmete eest,
mida ootab karm vastus.
Ka Knesset on valmis võimalikuks relvastatud konfliktiks Iraaniga
ning on kiirendanud asju võimaliku sõjakuulutamise puhuks.
Knesset kiitis heaks seadusklausli, mille järgi pea- ja kaitseminister
võivad võimaliku sõjakuulutamise kahekesi otsustada.
Armee ja riigi politseijõud on valmis 14. ja 15. maiks
pretsedenditute turvameetmetega.
USA lubas avalikustada rahuplaani
Iisraeli ja palestiinlaste tüli lahendamiseks,
mille järgi palestiinlased saaksid oma tulevase riigi pealinnaks
neli elurajooni Jeruusalemma servas.
See ei sisalda vanalinna ega Templimäge,
vaid üksnes nelja Oslo 2 lepingus mainitud araabiarajooni
Ida-Jeruusalemmas.
Need on allpool Jebl Mukabar, Abu Dis, Isawiya ja üleval Shuafat.
Neil on kaardil ring ümber tõmmatud ja üks neist, Abu Dis,
on tähtis palestiinlaste ülikoolilinn,
mida on varemgi kahe riigi lahenduses Palestiina pealinnaks pakutud.
Kuid see ei asu Jeruusalemma piirides
vaid Oslo 2 lepingu järgses Iisraelile kuuluvas C-tsoonis.
Lepingut esitleti Washingtonis
Iisraeli kaitseministrile Liebermanile tolle visiidi käigus
ja selle järgi eraldaks Iisrael nood 4 ala Jeruusalemma koosseisust
ning neist saaks palestiinlaste Jeruusalemm.
Jeruusalemma vanalinnast saaks eraldiolev rahvusvaheline tsoon,
kus kõik usundid võivad vabalt oma usku harrastada.
Uudiste lindistamise ajaks
polnud palestiinlaste kommentaarid veel saadaval,
kuid varasemad ettepanekud Abu Disist pealinn teha
on nad kategooriliselt tagasi tõrjunud.
Sama rahuplaani teise osana pühendub USA kaitsma Iisraeli
nii poliitilisel kui diplomaatilisel areenil
ning ka sõjaliselt Iraanilt, Süürialt
kui Hezbollah'lt Liibanonis lähtuvate ohufaktorite vastu.
Valimiste järel Liibanonis positsioone kindlustanud Hezbollah
usub end suutvat ka Iisraeli rünnata, eriti patroonriigi Iraani toel.
Iraani suhtes leiab USA,
et kui Iisraeli väline julgeolek nõuab Iraani otsest ründamist,
siis USA toetab seda otsust ja aitab sõjaliselt.
USA allikate teatel valmistub Iisrael juba otseseks sõjaks Iraaniga,
mille üheks ajendiks on Iraani ehitatud armeebaasid Süürias,
mida Iisrael on ka pidanud hävitama.
Kaitseminister Liebermani teatel otsustas valitsus tuua Knessetisse
uue terrorismi premeerimise vastase seaduseelnõu.
See johtub Palestiina omavalitsuse otsusest maksta PO eelarvest
Omar al-Abedi nimelisele terroristile mitu miljonit
nelja eluaegse vanglakaristuse eest Yosef Salomoni pere tapmise eest.
Al-Abed haavas tõsiselt ka pereema, kes jäi siiski ellu.
PO avaldatud terrorismi premeerimise nimekirja järgi
makstakse al-Abedile või tema perele
iga tapatöö eest eraldi ühesuurune preemia.
See teeb 3500 USD kuus ehk kokku 14 000 USD kuus,
ja lõppsumma ulatub al-Abedi 80-aastaseks saades
ca 12 mln seeklini ehk ca 3,5 mln dollarini.
Palestiinlased pole loobunud terrorismi premeerimisest,
kuigi seda on neilt nõutud, nii et Knessetile esitatakse eelnõu,
mille järgi Iisraeli valitsus peab antud summa kinni
PO nimel kogutud maksurahadest.
Nii saab sellest pretsedent,
mis sunnib palestiinlased edaspidi sarnaste asjade eest ise maksma
ja nii kogutud vara kasutatakse terroriohvrite aitamiseks.
Nädala eest toimus laupäeva öösel vastu pühapäeva võimas plahvatus
Deir el-Balahi linnas, Gaza sektoris.
kus hukkus vähemalt kuus
Hamasi sõjalise tiiva Izzedin al-Qassami Brigaadi liiget
ja veel kolm sai tõsiselt viga.
Nad püüdsid kahjutuks teha veel plahvatamata raketti,
mille Iisraeli armee oli tulistanud Gazasse eelmise sõja ajal
või isetehtud pommi.
Töö käigus juhtus siiski mingi õnnetus,
mille tulemusel rakett mainitud tagajärgedega plahvatas.
Oma kombe kohaselt süüdistab Hamas juhtunus Iisraeli,
kes teeb nende väitel nii halbu rakette, et need plahvatavad vaid manuaalselt.
Iisraeli armee esindaja teatel avas Iraan eelmine nädal
ühe oma salajasima uraanirikastustehase uksed
ja seal on seejärel käinud vilgas edasi-tagasi liikumine.
Esindaja sõnul võib satelliitfotode alusel uskuda,
et Iraan valmistub USA taganemiseks 2015. a tuumalepingust
Iraani ja P5+1 riikide vahel.
Fordow oli pikka aega üks kõige varjatumaid salajasi tuumatehaseid,
mida Iraani valitsus oli ehitanud
oma tuumaprogrammi arendamiseks valmis tuumapommini.
See asub sügaval mäe sees
ja väidetavalt on seda võimatu sõjalise rünnakuga kahjustada.
Satelliidid leidsid Fordow' juba 2009. a,
kuid IAEA inspektorid pääsesid seda esmakordselt uurima
alles kolm aastat hiljem.
Tuumalepinguga muudeti rajatise uraanirikastusseadmed
ehk tsentrifuugid tsiviilotstarbelisteks.
Eksperdid meenutavad siiski, et sama kergelt võib tsentrifuugidega
hakata uuesti tuumarelvaks sobivat uraani rikastama
Iisraeli suurim ekspordile suunatud tööstusharu
on aastaid olnud relvatööstus.
SIBAT, Iisraeli Kaitseministeeriumi relvaekspordiks eraldatud amet,
avaldas info 2017. a tulemustest,
mille järgi eksport kasvas 40 % võrreldes eelmise, 2016. aastaga
ja jõudis ca 9,2 mlrd USDni.
Ameti juhi brigaadikindral M. Ben-Baruchi sõnul
on suurimaks sihtalaks endiselt Aasia ja Vaikse ookeani piirkond,
mis moodustab ekspordist 58%.
Suuruselt teine relvaostja on EL ca 21 %ga,
kolmandaks tõusis Põhja-Ameerika 14 %ga
ning ülejäänud kohad jagasid Aafrika ja Ladina-Ameerika.
Sellised olid tänased uudised.
Paluge rahu Jeruusalemmale ja kogu Lähis-Idale
eriti praegusel ajal!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee